open-index/open-wikipedia-markdown huggingface dataset:
Sadursmes starp Taliban un Irānu (2023)

thumb|Kauju karte
**Sadursmes starp Taliban un Irānu** notika 2023. gada 27. un 28. maijā. Afganistānā valdošās *[[Taliban]]* islāma kustības bruņotie spēki piedalījās robežkonfliktā ar Irānas robežsargiem Afganistānas un Irānas pierobežā.

Irānas armija reaģēja, apšaudot *Taliban* pozīcijas, nogalināja, pēc oficiālām ziņām, trīs cilvēkus. Pēc vairākām sadursmēm abas puses atrisināja situāciju.

Irānas vēstniecība Kabulā un Afganistānas amatpersonas vienojās par incidenta izmeklēšanu.

Afganistānas Ārlietu ministrija paziņoja, ka valsts neplāno iesaistīties konfliktā ar Irānu: "Pašlaik situācija ir kontrolēta. Problēmas pierobežā ir atrisinātas".

## Atsauces

## Ārējās saites
Afganistānas Ārlietu ministrija

**Afganistānas Islāma Emirāta Ārlietu ministrija** ir Afganistānas ministrija, kas atbild par valsts ārējo attiecību pārvaldību.

Afganistānas starptautiskās attiecības atrodas pārejas posmā kopš 2021. gada, kad Kabulu ieņēma *[[Taliban]]* un sabruka starptautiski atzītā Afganistānas Islāma Republika. Neviena valsts nav atzinusi jauno režīmu jeb Afganistānas Islāma Emirātu. Lai gan dažas valstis ir uzsākušas neformālus diplomātiskus kontaktus ar Islāma emirātu, oficiālās attiecības joprojām ir tikai ar Islāma Republikas pārstāvjiem.

Kopš Taliban pārņēma varu Afganistānā, Ķīna, Krievija un ASV ir sazinājušās ar *Taliban* pārstāvjiem, bet pauda šaubas par tā apņemšanos cīnīties pret terorismu. Sadursmes pierobežā ar Pakistānu, Irānu un Turkmenistānu ir izraisījušas arī nesaskaņas ar Afganistānas kaimiņvalstīm.

## Ārējās saites
Naturalizācija

**Naturalizācija** ir juridisks pilsonības iegūšanas process, kura pamatā ir iesniedzēja brīvprātīga griba. Naturalizācijas procedūru reglamentē valsts tiesību akti.

Lai iegūtu pilsonību, parasti ir jāizpilda vairāki nosacījumi (valsts valodas un vēstures zināšanas, legāls iztikas avots utt.).

## Naturalizācija Latvijā
Latvijas pilsonībā naturalizācijas kārtībā no 15 gadu vecuma uzņem, ja:

* persona ne mazāk ka pēdējos 5 gadus pastāvīgi dzīvo Latvijā (Eiropas Savienības, Eiropas Ekonomikas Zonas valstu un Šveices Konfederācijas pilsoņiem 5 gadus ir Eiropas Savienības pilsoņa pastāvīgās uzturēšanās apliecība, citas valsts pilsoņiem 5 gadus ir pastāvīgās uzturēšanās atļauja Latvijā) un var to dokumentāri pierādīt;
* persona prot latviešu valodu;
* persona zina valsts himnas tekstu, Latvijas vēstures un kultūras pamatus, un Latvijas Republikas Satversmes pamatnoteikumus;
* personai ir legāls iztikas avots.

Vienlaikus ar personu, bez papildu valsts nodevas samaksas, var naturalizēties bērni līdz 15 gadu vecumam (ja to pastāvīgā dzīvesvieta ir Latvijā).
Latvijas pilsonībā naturalizācijas kārtībā  neuzņem personas, kuras ir kriminālsodītas, saistītas ar terorismu, darbojas pretvalstiskā vai noziedzīgā organizācijā, nav izpildījušas nodokļu vai citas maksājuma saistības pret valsti, vai arī uz tām attiecas citi Pilsonības likuma 11.pantā minētie ierobežojumi.

## Denaturalizācija
Denaturalizācija ir pilsonības zaudēšana, kā arī brīvprātīgā atteikšanās no pilsonības.

## Atsauces

## Ārējās saites
Portugāles Rietumāfrika

thumb|Portugāles Rietumāfrika
**Portugāles Rietumāfrika** jeb **Portugāles Angola** () ir neoficiāls Portugāles Impērijas koloniālo īpašumu nosaukums Rietumāfrikā. Tagad tā ir Angola.

Līdz 19. gadsimtam portugāļi kontrolēja tikai teritorijas Atlantijas okeāna piekrastē. 19. gadsimtā sākās Portugāles impērijas paplašināšanās Angolas iekšienē.

1975. gadā Angola ieguva neatkarību.

## Ārējās saites
Portugāles Austrumāfrika

thumb|Portugāles Austrumāfrikas karte
**Portugāles Austrumāfrika** jeb **Portugāles Mozambika** () ir neoficiāls Portugāles Impērijas koloniālo īpašumu nosaukums Austrumāfrikā. Tagad Mozambikas Republikas teritorija.

Portugāles Austrumāfrikas teritorija bija bagāta ar derīgajiem izrakteņiem. Lielos daudzumos audzēja cukurniedres.

Kolonijas pamatiedzīvotāji bija banti. 19. gadsimta beigās kolonijā dzīvoja 3 miljoni bantu, balto iedzīvotāju bija tikai daži tūkstoši.

## Atsauces

## Ārējās saites
Islāma republika

thumb|Zaļā krāsā atzīmētas valstis, kas ir islāma republikas
**Islāma republika** ir teokrātiska vai līdzīga valdības forma, kurā islāma garīdzniecībai ir būtiska loma valsts pārvaldībā.

Tā atspoguļo kompromisu starp tradicionālo islāma monarhiju (kas tādā vai citādā veidā atgriežas pie Kalifāta principiem vai nacionālajām tradīcijām) un Eiropas republikānisma principu.

Pašlaik islāma republikas ir Irāna, Mauritānija un Pakistāna. Agrāk arī Gambija, Afganistāna, Austrumturkestāna, Komoru Savienība, Indonēzija, Azavāda, Ičkērija.

## Ārējās saites
Tjurku Islāma Republika Austrumturkestāna

[thumb|Tjurku Islāma Republika Austrumturkestāna [Ķīnas kartē]]
**Tjurku Islāma Republika Austrumturkestāna** (uiguru: *شەرقىي تۈركىستان جۇمۇھۇرىيىتى*) bija valsts (īslaicīgs valsts veidojums), kas tika dibināta 1933. gada 12. novembrī Austrumturkestānā Ķīnas pilsoņu kara laikā.
left|thumb|Austrumturkestānas karogs
Lai gan valsts veidošanā galvenā loma bija uiguru nacionālajiem un islāma centieniem, šo valsti pārstāvēja arī kazahi, kirgīzi un citi tjurku tautu pārstāvji.

## Skatīt arī

* Austrumturkestānas Revolucionārā republika

## Ārējās saites
As Aventuras de Gui & Estopa

***As Aventuras de Gui & Estopa*** (), zināms arī kā ***Gui & Estopa***, ir Brazīlijā veidots animācijas seriāls, kurš veidots TV kanāla *[[Cartoon Network]] Brazil* vajadzībām. Šajā animācijas seriālā galvenie tēli ir divi suņi Gi un Estopa. To izveidoja režisore Mariana Kaltabiano. Vienas sērijas garums ir no 3 līdz 7 minūtēm.

## Ārējās saites
Hipnotika (filma)

**"Hipnotika"** () ir 2023. gada ASV zinātniskās fantastikas trillera filma, kuras režisors ir Roberts Rodrigess. Filmā galvenās lomas atveido Bens Afleks, Alisi Braga, Dž. D. Pardo, Heila Finlija, Dajo Okeniji, Džefs Feihi, Džeikijs Ērls Heilijs un Viljams Fihtners.

Filma stāsta par policijas detektīvu, kas izmeklē noslēpumainu bankas aplaupīšanu, kas saistīta ar viņa meitas pazušanu un slepenu valdības programmu.

Filmas "Hipnotika" pirmizrāde notika  *[[South by Southwest]]* festivālā. Latvijā filmas pirmizrāde notika . Filma saņēma dalītas kritiķu atsauksmes.

## Atsauces

## Ārējās saites
Alisi Braga

**Alisi Braga Moreisa** (, dzimusi ) ir Brazīlijas aktrise un producente. Piedalījusies vairākās Brazīlijas un starptautiskās filmās.

Kļuvusi atpazīstama pēc lomas starptautiski atzītajā Brazīlijas filmā "Dieva pilsēta "(2002). Piedalījusies arī brazīļu filmās *[[Cidade Baixa]]* (2005) un *[[Sólo Dios sabe]]* (2006).

Kļuvusi starptautiski atpazīstama pēc lomas filmā "Es esmu leģenda" (2007), kur piedalījusies komā ar Villu Smitu. Vēlāk piedalījusies tādās Holivudas filmās kā "Plēsoņas" (2010), "Rituāls" (*The Rite*, 2011), "Elizeja" (2013), *[[The Shack]]* (2017), "Dvēsele" (2020), "Pašnāvnieku vienība: Jauna misija" (2021) un "Hipnotika" (2023).

## Ārējās saites
Cel shading

**Cel ēnojums** vai **selšeidings** () ir renderēšanas veids, lai trīsdimensiju tēliem piešķirtu ar roku zīmētu divdimensiju izskatu. Atšķirīgais stils parasti asociējas ar videospēlēm un japāņu animācijas filmām. Cel, tulkojot no angļu valodas, ir caurspīdīga celuloīda loksne, uz kuras tiek zīmēti vai krāsoti objekti animācijas filmu veidošanā. Šādas loksnes tika izmantotas tradicionālajā jeb zīmētajā animācijā, lai radītu telpiskuma efektu.

## Cel ēnojuma skaidrojums
Cel ēnojums ietver kontrastainu un vienkrāsainu laukumu izmantošanu ar minimālu ēnojumu vai gradāciju, ko veido ar ēnotāja palīdzību, kā arī bieži vien ietver atšķirīgas kontūras ap objektiem, lai izveidotu divdimensiju, komiksu, grāmatu vai karikatūrai līdzīgu estētiku. Šo paņēmienu var piemērot dažāda veida datorģenerētiem attēliem (CGI), tostarp videospēlēm, animācijas filmām un televīzijas šoviem.

Cel ēnojums izmantots dažādos populāros medijos, piemēram, videospēlē *[[Borderlands (videospēle)|Borderlands]]*, kā arī tādās animācijas filmās, kā "Runcis zābakos: Pēdējā vēlēšanās" un "Zirnekļcilvēks: Ceļojums Zirnekļpasaulē" un daudzās citās. Tas joprojām ir populārs paņēmiens vizuāli pievilcīgu un stilizētu vizuālo materiālu radīšanai datorgrafikā un animācijā.

## Cel ēnojuma vēsture
Cel ēnojuma vēsture meklējama tradicionālajā jeb ar roku zīmētajā animācijas tehnikā, kas tika izmantota 20. gadsimta animācijas pirmajās dienās. Tradicionālajā animācijā izmantoja caurspīdīgas celuloīda loksnes, kuras tika apgleznotas ar necaurspīdīgām krāsām, lai radītu tēlus un objektus, kurus pēc tam secīgi fotografēja, lai radītu kustības ilūziju. Šis manuāli krāsotais izskats ar tīrām krāsām un skaidrām kontūrām kļuva par savdabīgu animācijas stilu.

Līdz ar datorgrafikas parādīšanos mākslinieki un animatori centās no jauna izveidot tradicionālās jeb zīmētās animācijas izskatu, izmantojot digitālos rīkus. Viens no cel ēnojuma piemēriem datorgrafikā bija 2000. gada videospēle *Looney Toones: Space Race*, ko izstrādāja *Melbourne House studio*. Tā izmantoja paņēmienu ar nosaukumu plakaniskā ēnošana, lai tēliem piešķirtu klasiskajai animācijai līdzīgu izskatu.

Šo animācijas stilu pirmo reizi pielietoja 1990. gadu beigās japāņu animācijas filmās. Līdz 2000. gadiem tehnikas popularitāte auga, pielietojot to videospēlēs un anime. Panākumi daļēji bija saistīti ar arvien labāku un rentablāku trīsdimensiju renderēšanas rīku izplatību.

## Cel ēnojums mūsdienās
Mūsdienās cel ēnojumu turpina izmantot dažādos mediju veidos, tostarp videospēlēs, animācijas filmās, televīzijas šovos un virtuālajā realitātē, kā veidu, kā panākt stilizētu, ar rokām zīmētu estētiku, kas izceļas ar reālāku grafiku. Tas ir kļuvis par populāru un atpazīstamu stilu datorgrafikas un animācijas pasaulē, kuru gan mākslinieki, gan publika atzīst ar savu unikālo un vizuāli pievilcīgo izskatu.

## Atsauces

## Ārējās saites
* Caleb Ward. Cel shading: a render pretender
* Joseph Hansen. Four Different Methods for Making Cel-Shaders in Blender Eevee (2.8, 2.9+)
Faneropleirīdas

**Faneropleirīdas** (*Phaneropleuridae*) ir izmirušu dipterīdveidīgo zivju dzimta no divējādelpojošo zivju virskārtas. Dzimtu 1861. gadā aprakstīja angļu dabas pētnieks Tomass Hakslijs. Zivis bija izplatītas augšdevona laikā Eiropā un Ziemeļamerikā. Tipveida ģints ir *Phaneropleuron* Huxley, 1859.

## Morfoloģija
Galvaskauss ar pagarinātu etmoīdo daļu. Endokrānijs pārkaulojas vāji vai mēreni, bet etmoīds nepārkaulojas. Galvas segkauli un zvīņas ir bez kosmīna. Zvīņas ir vidēji lielas, plānas un neornamentētas. Sensorie kanāli iet kaulu iekšpusē. Zivīm ir dziļas bedrīšu līnijas. Pineālās atveres nav. Var būt *[[praemaxillare]]* un *[[maxillare]]* aizmetņi. *[[Postspleniale]]* un *[[angulare]]* parasti saplūst. Operkulāro sēriju veido divi kauli. Apakšžoklim ir viens gulāru pāris. Uz pterigoīdiem un preartikulārajiem kauliem zobu plātnes ir ar radiālās rindās izvietotiem zobiem.

Muguras spuras ir ar garām pamatnēm, un saplūst kopā. Otrā muguras spura ir gandrīz saplūdusi ar dificerkālo astes spuru. Anālā spura ir maza un izvietota tuvu pie astes spuras. Ass skelets ir viegli pārkaulots. Muguras spuru radiālijas izvietotas divās rindās. Neirālie un hemalie izaugumi saplūst ar lokiem.

## Sistemātika
* dzimta: ***Phaneropleuridae***
:* ģints: *[[Andreyevichthys]]* Krupina, 1987
:* ģints: *[[Oervigia]]* Lehman, 1959
:* ģints: *[[Pentlandia]]* Watson et Day, 1916
:* ģints: *[[Phaneropleuron]]* Huxley, 1859

## Atsauces
Loreina Brako

**Loreina Brako** (, dzimusi ) ir amerikāņu aktrise. Brako tikusi nominēta Amerikas Kinoakadēmijas balvai, četrām ''Emmy'' balvām, četrām Zelta globusa balvām un trim Ekrāna aktieru ģildes balvām.

Brako dzimusi Ņujorkā, savu karjeru uzsākusi kā modele Francijā. 1980. gados piedalījusies vairākās filmās itāļu valodā, kā Līnas Vertmilleres filmā *[[Camorra]]* (1986), kur piedalījusies kopā ar savu tā brīža partneri Hārviju Keitelu. Brako pirmā filma angļu valodā bija *[[The Pick-up Artist]]* (1987) un tai sekoja *[[Someone to Watch Over Me]]* (1987), ''Sing'' (1989) un *[[The Dream Team]]* (1989). Kļuvusi atpazīstama pēc Kārenas Hillas lomas Mārtina Skorsēzes filmā "Labie puiši" (1990). Par šo lomu viņu nominēja Amerikas Kinoakadēmijas balvai kategorijā "Labākā aktrise otrā plāna lomā" un Zelta globusa balvai.

Piedalījusies arī filmās "Kad kovbojmeitenēm kļūst skumji" (*Even Cowgirls Get the Blues*, 1993), "Basketbola dienasgrāmatas" (1995), "Hakeri" (1995), "Mašīnas un zēni" (2001).

Televīzijā Brako ir atpazīstama pēc dalības HBO seriālā "Soprano ģimene" (1999–2007). Par dalību šajā seriālā viņu vairākkārt nominēja *Emmy* un Zelta globusa balvām.

## Ārējās saites
Žans Pjērs Kasels

**Žans Pjērs Kasels** (; dzimis , miris ) bija franču aktieris.

Savu atpazīstamību ieguvis, piedaloties Filipa de Brokas 1950. gadu kinokomēdijās. Vēlāk piedalījies Kena Enakina filmā "Piedzīvojumi gaisā" (*Those Magnificent Men in Their Flying Machines*, 1965), Žana Pjēra Melvila filmā "Ēnu armija" (1969), Kloda Šabrola filmā *[[La Rupture]]* (1970), Luisa Bunjuela filmā "Buržuāzijas diskrētais šarms" (1972), Ričarda Lestera filmā "Trīs musketieri" (*The Three Musketeers*, 1973), Sidnija Lūmeta filmā "Slepkavība Austrumu ekspresī" (1974), Džozefa Louzi filmā *[[La Truite]]* (1982) un Roberta Oltmena filmās *[[Vincent & Theo]]* (1990) un "Gatavs valkāšanai" (*Prêt-à-Porter*, 1994).

Žana Pjēra Kasela dēls Vinsents Kasels arī ir pazīstams aktieris.

## Ārējās saites
Dipteroīdas

**Dipteroīdas** (*Dipteroidei*) ir izmirušu divējādelpojošo zivju apkškārta, kas vidusdevonā un augšdevonā apdzīvoja Eirāziju, Ziemeļameriku un Austrāliju. Šo apakškārtu 1964. gadā izdalīja krievu paleontoloģe Emīlija Vorobjova.

## Morfoloģija
Šīm zivīm endokrānijs pārkaulojas viena nepāra kaula veidā. Galvaskausa segkauli izvietoti zem epidermas un klāti ar dentīnu. Sensorie kanāli iet kaulu iekšpusē un uz āru atveras poru veidā. Bedrīšu līnijas ir dziļas. Zivīm nav *[[praemaxillare]]*, ir *[[dentale]]* un galvas vairoga apgabala kauli. Apakšžoklim ir divi lieli gulāro plātņu pāri. Koronoīdo zobu nav. Zobu aparātu veido nenomainošu zobu plātņu pāris ar zobu vai ķīļu rindām uz pterigoīdiem un apakšžokļa.

## Sistemātika
* apakškārta: † **Dipteroīdas** (*Dipteroidei* Vorobyeva, 1964)
:* dzimta: †  Dipterīdas (*Dipteridae* Owen, 1846)
::* apakšdzimta: Dipterinae Owen, 1846
:::* ģints: Dipterus Sedgwick et Murchison, 1828
:::* ģints: Grossipterus Obruchev, 1964
:::* ģints: Tarachomylax Barwick, Campbell et Mark-kurik, 1997
::* apakšdzimta: Rhinodipterinae Krupina, 2004
:::* ģints: Rhinodipterus Gross, 1956
::* apakšdzimta: Orlovichtiinae Krupina, 2004
:::* ģints: Orlovichthys Krupina, 1980

:* dzimta: † Hirodipterīdas (*Chirodipteridae* Campbell et Barwick, 1990
::* apakšdzimta: *Chirodipterinae* Campbell et Barwick, 1990
:::* ģints: *[[Chirodipterus]]* Gross, 1933
:::* ģints: *[[Gogodipterus]]* Long, 1992
:::* ģints: *[[Palaedaphus]]* Van Beneden et Koninck, 1864

::* apakšdzimta: *Conchodontinae* Krupina, 2004
:::* ģints: *[[Conchodus]]* McCoy, 1848
:::* ģints: *[[Heliodus]]* New­berry, 1875

::* apakšdzimta: *Pillararhynchinae* Long, 1992
:::* ģints: *[[Pillararhynchus]]* Campbell et Barwick, 1990
:::* ģints: *[[Sorbitorhynchus]]* Wang et al. 1990

## Atsauces
Trakā māja uz riteņiem

**"Trakā māja uz riteņiem"** () ir 2006. gada ASV kinokomēdija, kuras režisors ir Berijs Sonenfelds. Filmā galvenās lomas atveido Robins Viljamss, Džefs Denjelss, Šerila Hainsa, Kristīna Čenoveta, JoJo un Džošs Hatčersons.

Filma stāsta par Bobu Munro, kurš izīrē brīvdienu autobusu un dodas ar savu ģimeni saliedēšanās ceļojumā no Losandželosas līdz Kolorādo.

Filmas "Trakā māja uz riteņiem" pirmizrāde notika  un to izplatīja *[[Sony Pictures Releasing]]*. Filma saņēma negatīvas kritiķu atsauksmes un nopelnīja 87,5 miljonus ASV dolāru pie 50 miljonu budžeta.

## Atsauces

## Ārējās saites
Džefs Denjelss

**Džefrijs Vorens Denjelss** (; dzimis ) ir amerikāņu aktieris, mūziķis un dramaturgs. Saņēmis vairākus apbalvojumus, tai skaitā divas ''Emmy'' balvas, kā arī ticis nominēts trīs ''Tony'' balvām, piecām Ekrāna aktieru ģildes balvām un piecām Zelta globusa balvām.

Savu kino debiju piedzīvojis Miloša Formana filmā "Regtaims" (*Ragtime*, 1981), kam sekoja lomas Džeimsa Bruksa filmā "Maiguma valoda" (1983) un Maika Nikolsa filmā "Mieles" (*Heartburn*, 1986). Saņēmis Zelta globusa balvas nominācijas par lomām Vudija Allena filmā "Kairas purpura roze" (1985), Džonatana Demija filmā *[[Something Wild]]* (1986) un Noa Baumbaka filmā "Kalmārs un valis" (2005). Piedalījies arī filmās *[[Gettysburg]]* (1993), "Ātrums" (1994), "Stulbs un vēl stulbāks" (1994), "101 dalmācietis" (*101 Dalmatians*, 1996), "Jaukpilsēta" (*Pleasantville*, 1998), "Stundas "(2002), "Arlabunakti un visu labu" (2005), "Apkaunojoša slava" (*Infamous*, 2006), "Trakā māja uz riteņiem" (2006), "Nodevējs" (2008), "Varas spēles" (2009), *[[Paper Man]]* (2009), "Laika cilpa" (2012), "Stīvs Džobss" (2015) un "Marsietis" (2015).

Piedalījies arī seriālos *[[The Newsroom]]* (2012—2014), *[[Godless]]* (2017), *[[The Looming Tower]]* (2018) un *[[The Comey Rule]]* (2020).

## Ārējās saites
Kosovas serbi

thumb|Meitenes serbu tradicionālajā apģērbā
**Kosovas serbi** () ir serbu tautas pārstāvji, kas apdzīvo vēsturisko Kosovas reģionu.

Pašlaik serbi ir lielākā mazākumtautība Kosovā. Lielākā daļa Kosovas serbu kompakti dzīvo Ziemeļkosovā. Kopumā Kosovā dzīvo aptuveni  serbu.

2014. gadā tika dibināta Kosovas serbu politiskā organizācija "Serbu saraksts", kuras mērķis ir aizstāvēt Kosovas serbu intereses.

## Atsauces
Skaumenakīdas

**Skaumenakīdas** (*Scaumenaciidae*) ir izmirušu dipterīdveidīgo zivju dzimta no divējādelpojošo zivju virskārtas. Dzimtu 1940. gadā izdalīja krievu ihtiologs Ļevs Bergs. Zivis bija izplatītas augšdevona laikā Ziemeļamerikā. Tipveida ģints ir *[[Scaumenacia]]* Traquair, 1893. Bez šīs ģints reizēm dzimtā nosacīti ieskaita *[[Oervigia]]* Lehman 1959 ģinti. Beidzamā laikā bieži vien *Scaumenacia* ģinti nosacīti vai tieši ieskaita *[[Phaneropleuridae]]* dzimtā.

## Morfoloģija
Galvai bedrīšu līnijas ir dziļas. Uz pterigoīdiem un *[[praearticularia]]* zobu plātnes ir ar paugurainiem ķīļiem, kas radiāli atiet no viena (iekšējā) stūra. Galvas vairogu veido divas *[[frontalia]]*, un divas *[[postrostralia medialia]]*.

Zivīm ir divas muguras spuras, kas nesaplūst kopā. Otrā muguras spura nesaskaras ar astes spuru. Astes spura ir heterocerkāla. Priekšējā muguras spura ir bez iekšējā skeleta. Anālā spura ir ar koncentrētu iekšējo skeletu. Tā ir neliela un mēreni norobežota no astes spuras. Ass skelets ir stipri pārkaulots. Neirālie un hemālie izaugumi saplūst ar to lokiem. Zvīņas brīvajā daļā ir ornamentētas.

## Atsauces
Meitasuzņēmums

**Meitasuzņēmums** (arī **meitas uzņēmums**) ir iekšzemes uzņēmums, no kura vismaz 90% pieder galvenajam uzņēmumam vai vienam vai vairākiem tā apakšuzņēmumiem. Meitas uzņēmuma pamatfunkcija ir nodrošināt paplašināšanos vai atbalstu mātes uzņēmumam, izmantojot savas resursus un darbības. Tas var tikt izveidots, lai iegūtu labāku piekļuvi citiem tirgiem vai izmantotu vietējās resursus un priekšrocības. Meitas uzņēmums var arī tikt izveidots, lai nodrošinātu darbību atdalīšanu vai risku novēršanu starp dažādām uzņēmuma daļām.

## Kontrole un pārvaldība
Meitas uzņēmums parasti ir pilnībā vai daļēji kontrolēts no mātes uzņēmuma puses. Tas nozīmē, ka mātes uzņēmumam ir tiesības lemt par meitas uzņēmuma stratēģiju, finansēm un pārvaldību. Kontrole parasti tiek īstenota arī caur valdes locekļiem vai līdzīgiem struktūras elementiem, kas tiek iecelti no mātes uzņēmuma.

## Nodokļi un regulējums
Meitas uzņēmums un mātes uzņēmums tiek uzskatīti par atsevišķiem juridiskiem entitātiem un nodokļu maksātājiem. Tādēļ katram uzņēmumam ir jāveic atsevišķa nodokļu deklarēšana un maksāšana atbilstoši vietējai nodokļu likumdošanai. Tomēr nodokļu režīmi un atvieglojumi var atšķirties atkarībā no valsts vai reģiona, kurā meitas uzņēmums darbojas.

## Piemēri un lietojums
Meitas uzņēmumi ir plaši izplatīti visās nozarēs un tiek izmantoti dažādos mērķos. Piemēram, starptautiski uzņēmumi var izveidot meitas uzņēmumus, lai iegūtu labāku piekļuvi vietējiem tirgiem un pielāgotu savu darbību konkrētajai valstij vai reģionam. Tāpat meitas uzņēmumi var tikt izmantoti arī darbību segmentēšanai, resursu efektīvākai izmantošanai vai juridiskai atdalīšanai.

## Atsauces
Karolīna Miranda Olvera

**Karolīna Miranda Olvera** (; dzimusi  Irapuato, Meksikā) ir meksikāņu televīzijas aktrise. Savu pirmo lomu viņa atveidoja telenovelē *Los Rey*, pēc tam *Las Bravo*.

## Atsauces

## Ārējās saites
Kristālu ala

**Kristālu ala** () ir ģipša iežos izveidojusies karsta alu sistēma Ukrainā, Podolijas augstienē. Administratīvi atrodas Ternopiļas apgabala Čortkivas rajonā, Cihankas upes ielejas malā dienvidos no Krivčes ciema. Alas labirintu kopgarums ir ap  un tā tiek uzskatīta par pasaulē garāko ģipša iežu alu. 1968. gadā ala noteikta par Ukrainas valsts nozīmes ģeoloģisko pieminekli.

## Vēsture
Ala pirmoreiz minēta 1721. gadā izdotajā poļu jezuītu mūka Gabriela Ržačinska grāmatā «Polijas Karalistes dabas vēsture». Alu pirmais sistemātiski pētījis inženieris Kļims Gutkovskis 1908.—1914. gados, kurš sastādījis eju karti un piešķīris galvenajām ejām nosaukumus. 1928.—1931. gadā alu pētīja Podolijas novadpētnieki Ļvivas Universitātes arheoloģijas profesora Leona Kozlovska vadībā, kā rezultātā tika sastādīta precizēta alas karte.

1946. gada martā NKVD reida laikā alā slēpās OUN-UPA dalībnieki. Kad viņi atteicās padoties, čekisti uzspridzināja alas ieeju un tā aizgruva. Ieeju atraka 1961. gadā, bet 1963.—1963. gadā tika sastādīta pirmā pilnīgā alas karte, nosakot alas kopgarumu 17,8 km. Ieeja tika aprīkota ar pakāpieniem un durvīm, tajā ierīkoja apgaismojumu. Ala kļuva par populāru tūrisma objektu, gadā to apmeklēja līdz 70 000 cilvēku.

## Apraksts
Ala izveidojusies, pazemes ūdeņiem izskalojot viegli šķīstošos ģipša slāņus apkārtējos iežos. Alas ejas un zāles izvietojušās vairākos līmeņos. Alās daudz stalaktītu, uz sienām izveidojušies dažādu krāsu ģipša kristāli. Mūsdienās izpētītais alas kopgarums ir ap 26 623 metru, kopējā platība — 37 730 m², kopējais tilpums — 105 000 m³. Vidējais eju platums ir ap 2 m, maksimālais — 25 m, vidējais augstums — 2,7 m, maksimālais — 10 m. Alā valda pastāvīgs klimats. Gaisa temperatūra alā ir no 13—10,2 °C vidusdaļā līdz 9,3 °C perifērijā. Vērojama vāja gaisa cirkulācija, gaisa plūsmas ātrums 0,15—0,8 m/s. Gaisa mitrums 93—100 %.

## Galerija

Crystal Cave. Elephant (3685566832).jpg|border|«Zilonis»
Голова Быка в пещере.JPG|border|«Buļļa galva»
Кришталева печера 05.JPG|border|Kristālu ala
Печера «Кришталева».JPG|border|Viens no alas koridoriem
61-208-5042_Kryshtaleva_Cave_RB.jpg|border|Kristālu ala


## Atsauces

## Ārējās saites
Marks Feigins

**Marks Feigins** (; dzimis  Kuibiševā) ir Krievijas politiķis un sabiedriskais darbinieks, bijušais jurists, blogeris, tiesību zinātņu doktors (1999), Valsts domes deputāts (1994—1995), Samaras mēra vietnieks (1997—2007).

Marks Feigins 1993. gadā piedalījās Bosnijas karā un dienēja kā snaiperis Serbu Republikas armijā. 2012. gadā intervijā Krievijas laikrakstam *Fontanka* viņš teica, ka notiesātais kara noziedznieks Ratko Mladičs nav personīgi atbildīgs par slaktiņu Srebreņicā, bet vienalga atbild par saviem kareivjiem.

2018. gada 24. aprīlī ar Maskavas Advokātu kolēģijas padomes lēmumu Feiginu atskaitīja no advokatūras. 2022. gada 8. aprīlī Krievijas Tieslietu ministrija atzina viņu par "ārvalstu aģentu".

Feigins kļuva plaši pazīstams kā viens no advokātiem plašu rezonansi izraisījušajā panku grupas *[[Pussy Riot]]* lietā (visas dalībnieces tika notiesātas). Viņš arī aizstāvēja bijušo Krimas tatāru medžlisa vadītāju Mustafu Džemiļevu, Ukrainas militāro piloti Nadiju Savčenko un ukraiņu žurnālistu Romānu Suščenko.

Feigins vada savu ziņu un analīzes kanālu *Фейгін Live* YouTube vietnē, kuram 2022. gada jūlijā bija vairāk nekā 1,6 miljoni abonentu un 345 miljoni skatījumu, kā arī tāda paša nosaukuma *[[Telegram]]* kanālu.

## Atsauces

## Ārējās saites
Atis Ozols

**Atis Ozols** (dzimis 2000. gada 16. martā) ir profesionāls futbolists klubā FK Tukums 2000/Telms. Viņš spēlē malējā aizsarga pozīcijā ar spēlētāja numuru 72. Profesionālās karjeras laikā ir eksperimentējis arī ar centra pussarga un malējā uzbrucēja lomām starta vienpadsmitniekā. Šobrīd, kad klubs spēlē Latvijas futbola Virslīgā, viņš ir tikai viens no pāris sportistiem, kas klubā ir palicis kopš Latvijas futbola Nākotnes līgas laikiem.

Atis lielāko daļu mūža pavadījis Tukumā, pamata un vidējo izglītību saņemot Tukuma 2. pamatskolā un Tukuma Raiņa Valsts ģimnāzijā attiecīgi. Šobrīd Atis arī strādā kā programmēšanas skolotājs savā vidusskolas *alma mater.* Paralēli darbam skolā un sportā viņš studē Latvijas Universitātes Datorikas fakultātē, kur plāno saņemt bakalaura grādu 2023. gada vasarā.
Ziemeļkosova

thumb|Ziemeļkosova oranžā krāsā
**Ziemeļkosova** (, ) ir neoficiāls nosaukums apgabalam Kosovas ziemeļos, kurā pārsvarā dzīvo serbi, bet pārējā teritorijā pārsvarā dzīvo albāņi (vairāk nekā 90%).

Faktiski Kosovas ziemeļu daļu pārvalda pašvaldība saskaņā ar Serbijas tiesību aktiem, taču Serbijai ir aizliegts uzturēt Ziemeļkosovā savus drošības spēkus. Šo teritoriju no Serbijas un Kosovas albāņu daļas atdala muitas un apsargāta robeža.

Galvenā valūta ir Serbijas dinārs (albāņu Kosovas daļā izmanto eiro). Situācija saistībā ar Serbijas dināra izmantošanu Kosovas ziemeļu daļā joprojām rada spriedzi starp Kosovas iestādēm un Serbiju, jo īpaši saistībā ar normalizācijas sarunām.

## Atsauces
## Ārējās saites
Nexta

***Nexta*** ir Baltkrievijas plašsaziņas līdzeklis trimdā. Tās dibinātājs ir Scjapans Pucila.

*Nexta* *[[Telegram]]* kanāls ir vispopulārākais Baltkrievijā. *Nexta* pārvalda vienu no lielākajiem *[[Twitter]]* kontiem krievvalodīgajā vidē, kurā ir aptuveni miljons sekotāju.

Protestu laikā Baltkrievijā 2020. gadā saistībā ar viltotām prezidenta vēlēšanām kanāls publicēja protestu plānus, kurā laikā un kur pulcēties uz mītiņu, nodrošināja pastāvīgu protestētāju koordināciju, ziņoja par *[[OMON (Baltkrievija)|OMON]]* kustību un informēja par iespējamiem vardarbīgiem aizturēšanas arestiem protestu laikā. Kanāls aicināja no 2020. gada 11. augusta plkst. 12.00 rīkot vispārēju streiku: "Pulcējieties kopā ar saviem kolēģiem un streikojiet, līdz mēs panāksim brīvas vēlēšanas un politieslodzīto atbrīvošanu".

No 2020. gada 9. līdz 16. augustam *Nexta Live* *Telegram* kanāla auditorija palielinājās no 427 000 līdz 2 165 000 sekotāju, tādējādi kļūstot par vienu no populārākajiem *Telegram* kanāliem pasaulē.

2020. gada oktobrī Baltkrievija pieprasīja, lai Polija pēc iespējas ātrāk izdod kanāla *Nexta* dibinātāju Scjapanu Pucilu un bijušo galveno redaktoru Ramanu Protaseviču. 2020. gada oktobrī Baltkrievijas KGB arī iekļāva Pucilu un Ramanu Protaseviču terorismā iesaistīto personu sarakstā.

## Atsauces

## Ārējās saites
Mārsila smiltenīte

**Mārsila smiltenīte** () neļķu dzimtas suga. Tā ir plaši sastopama Eiropā, Āzijā un Āfrikā, kā arī ir daudzviet ieviesusies ārpus dabiskā izplatības areāla. Latvijā suga ir bieži sastopama visā valsts teritorijā, kur atsevišķi eksemplāri un grupas aug smilšainās vietās tīrumos, dārzos, pļavās, mežos un to malās, kā arī karjeros un nezālienēs.

## Atsauces
Kuba (nozīmju atdalīšana)

**Kuba** var būt:
* Kuba — valsts Ziemeļamerikā
* Kuba — sala Karību jūrā
* Kuba — pilsēta Portugālē
* Gubas pilsētas Azerbaidžānā krieviskais nosaukums
Dipteri

**Dipteri** (*Dipterus*) ir izmirušu dipterīdveidīgo zivju ģints no divējādelpojošo zivju virskārtas. Ģinti 1828. gadā aprakstīja britu ģeologi Roderiks Merčisons un Ādams Sedžviks. Šīs zivis dzīvoja devona periodā un bija izplatītas Eiropā, Ziemeļamerikā un Austrālijā. Arī Latvijas devona nogulumos ir sastopamas dipteru fosilās paliekas (piem. *[[Dipterus serratus]] * no narvas svītas nogulumiem.) Ģints tipiskā suga ir *[[Dipterus valenciennesi]]*. Ģintī ir virs 20 sugām. Dipteri ir dipterīdu dzimtas tipveida ģints.

## Morfoloģija
Dipteri bija sīkas un vidēji lielas zivis ar horizontāli saplacinātu galvu un platu purnu. Etmoīdo vairogu veido vienlaidus klājums. D kauli ir viens vai vairāki. Parasfenoīds ir rombisks, bez aizmugurējā izauguma. Aukslēju kvadrāta un mekkeļa kauli pārkaulojas. Galvas segkauli un zvīņas ir klāti ar kosmīna slāni, ar raksturīgām cilpveidīgām rezorbcijas līnijām (Vestolla līnijas). Zobu aparātu veido trīsstūrveidīgas pāra pterigoīdās un preartikulārās zobu plātnes ar 5-15 zobiņu vai ķīļu rindām, kas radiāli iziet no virsotnes punkta. Pterigoīdās plātnes ir plakanas, satuvinātas vai saaugušas pa viduslīniju. Preartikulārās plātnes vienmēr ir atdalītas un izliektas. Zobi uz plātnēm ir sīki, apaļīgi un no malām saplacināti. Uz muguras ir divas patstāvīgas muguras spuras, kas atbīdītas tālu atpakaļ. Astes daļa ir īsa.

## Sistemātika
Dipteru sugas:
* ģints: ***Dipterus*** Sedgwick et Murchison, 1828 †
:* suga: *[[Dipterus arcanus]]* Krupina 2000 †
:* suga: *[[Dipterus arenaceus]]* Eichwald, 1844 †
:* suga: *[[Dipterus calvini]]* Eastman 1900 †
:* suga: *[[Dipterus contraversus]]* Hay 1899 †
:* suga: *[[Dipterus costatus]]* Eastman 1900 †
:* suga: *[[Dipterus expressus]]* Krupina 2000 †
:* suga: *[[Dipterus flabelliformis]]* Newberry 1889 †
:* suga: *[[Dipterus fleisheri]]* Williams 1882 †
:* suga: *[[Dipterus johnsoni]]* Bryant and Johnson 1936 †
:* suga: *[[Dipterus macropterus]]* Traquair 1889 †
:* suga: *[[Dipterus marginalis]]* (Agassiz, 1843) †
:* suga: *[[Dipterus minutus]]* Newberry 1889 †
:* suga: *[[Dipterus mordax]]* Eastman 1900 †
:* suga: *[[Dipterus nelsoni]]* Newberry 1889 †
:* suga: *[[Dipterus oervigi]]* Gross 1964 †
:* suga: *[[Dipterus pacatus]]* Krupina 2000 †
:* suga: *[[Dipterus pauciporus]]* Obruchev, 1947 †
:* suga: *[[Dipterus radiatus]]* (Eichwald, 1844) †
:* suga: *[[Dipterus serratus]]* Eichwald 1844 †
:* suga: *[[Dipterus sherwoodi]]* Newberry 1875 †
:* suga: *[[Dipterus uddeni]]* Eastman 1900 †
:* suga: *[[Dipterus valenciennesi]]* Sedgwick and Murchison 1828 †

(†) - izmirušu organismu grupa.

## Atsauces
Paplakas pilskalns

**Paplakas pilskalns** atrodas Kurzemē, Dienvidkurzemes novada Virgas pagastā, uz dienvidaustrumiem no Paplakas, Prūšu ūdenskrātuves rietumu krastā un Virgas upes kreisajā krastā. Valsts nozīmes kultūras piemineklis.

Pilskalna ziemeļu puse upes krasta erozijas dēļ nobrukusi apmēram trešdaļa no plakuma. Austrumu un rietumu nogāzes dabīgi stāvas, dienvidu puse nocietināta ar diviem 6 m un 1 m augstiem vaļņiem ar grāvi starp tiem. Datējums — senākais/vidējais dzelzs laikmets. Pilskalnu apsekojis Ernests Brastiņš.

## Ārējās saites

* Paplakas pilskalns portālā https://www.latvijas-pilskalni.lv/
Baņines nacionālais parks

{
  "type": "ExternalData",
  "service": "geoshape",
  "ids": "Q4855656"
}

**Baņines nacionālais parks** () ir 1973. gadā izveidots nacionālais parks Mozambikas dienviddaļā, Gazas provincē.

Nacionālajā parkā tiek aizsargāta mitrāju ekosistēma, kas novada ūdeņus uz Šanganes upi. Nacionālā parka fauna cietusi Mozambikas pilsoņu karu laikā. Parka teritorijā uzturas globāli apdraudētās dzērves *Grus carunculata*.

## Ārējās saites
Purmsātu pilskalns

**Purmsātu pilskalns** jeb **Upes pilskalns** atrodas Kurzemē, Dienvidkurzemes novada Virgas pagastā, uz ziemeļrietumiem no Kalētiem, Birztalas labajā krastā, upes ielokā. Valsts nozīmes kultūras piemineklis.

Pilskalnu ietver apmēram 3 metrus augsta upes krauja, dabiski neaizsargātā ziemeļu puse nocietināta ar grāvi un valni. Neregulārā plakuma izmēri — 45 x 25—55 m. Pilskalna datējums — vidējais/vēlais dzelzs laikmets. Pirmās ziņas par pilskalnu 1929. gadā sniedzis J. Grietēns. 1942. gadā to apzināja un uzmērīja Pēteris Stepiņš.

## Ārējās saites

* Purmsātu pilskalns portālā https://www.latvijas-pilskalni.lv/
Pārliecība

[thumbnail|upright=1.2|Pārliecība apvienojumā ar [patiesība|patiesību veido zināšanas]]
**Pārliecība**, arī **ticēšana**, **ticība** vai **uzskats**, ir mentāls stāvoklis, kuram raksturīga uzticēšanās kā patiesībai, īstenības atbilstībai, arī pārliecība par kā vērtību, nozīmi bez pierādījumiem, pārbaudes. Pārliecība ir arī paļaušanās, piemēram, ticība sev, cilvēkam, nākotnei, ticība saviem spēkiem vai ticība labajam cilvēkā. Pārliecība ir kādas parādības vai idejas vēlme atzīt par patiesu, balstoties uz iekšēju subjektīvu pārliecību un neprasot pierādījumus. Pārliecībai nav obligāti jābalstās uz faktiem vai loģiku.

Pārliecība ir stipra paļāvība uz netaustāmām lietām, kuras ir vai nu tagad, vai paredzamā, vai arī tālā nākotnē notiekošas. Pārliecība nav pilnīgas zināšanas par kaut ko, un tādēļ ietver arī cerību uz to, kas nav redzams. Dažkārt pārliecībai var vilkt vienādības zīmi ar cerību un paļāvību. Parasti pārliecību balsta reliģiskas vai arī zinātniskas iestrādes kaut kādā jomā, kurām nevar atrast zinātnisku izskaidrojumu. Ja pienāk brīdis un tiek atrasts zinātnisks pamatojums vai arī vienkārši ticība pārtop par realitāti, tā ticībai uzreiz pienāk gals.

## Atsauces

## Ārējās saites
Kuba (sala)

**Kuba** () ir lielākā sala Karību reģionā, Lielo Antiļu salu grupā. Veido Kubas valsts teritorijas lielāko daļu (94,6 %), bet 0,1 % teritorijas (117 km²) ir ASV Kara flotes kontrolē.

## Ģeogrāfija
Sala atrodas Lielo Antiļu salu rietumos. Dienvidos tās krastus apskalo Karību jūra, ziemeļaustrumos — Atlantijas okeāns, ziemeļrietumos — Meksikas līcis. Ziemeļos Floridas šaurums salu atdala no Floridas pussalas, Jukatanas šaurums rietumos — no Jukatanas pussalas, bet Vējpuses šaurums dienvidaustrumos — no Haiti salas. Piekrastē daudz mazāku saliņu, lielākā no kurām ir Huventuda Batabano līcī dienvidrietumu piekrastē. Citas lielākās salu grupas ir Kanarreosu arhipelāgs dienvidrietumos, Hardinesa de la Reinas arhipelāgs dienvidos, Koloradosu arhipelāgs ziemeļrietumos, kā arī Sabanu arhipelāgs un Kamagvejas arhipelāgs ziemeļos.

Salas reljefs lielākoties līdzens, bet ap trešdaļu teritorijas aizņem augstienes un kalni. Augstākā ir Sjerramaestra salas dienvidaustrumos ar augstāko virsotni Turkino smaili . Plaši izplatīti karsta procesi. Centrālajos līdzenumos dabīgā ainava lielā mērā aizvietota ar cukurniedru plantācijām un ganībām. Salā ievērojamas niķeļa, hroma, dzelzs un vara rūdu atradnes, iegūst arī asbestu, akmens sāli, fosforītus.

Salā valda tropu klimats. Gada vidējā temperatūra 25,5 °C. Gada vēsākā mēneša janvāra vidējā temperatūra 22,5 °C, bet karstākā — augusta — 27,8 °C. Vidējais nokrišņu daudzums 1400 mm. Novērojamas divas klimatiskās sezonas: lietus sezona no maija līdz oktobrim un sausā sezona no novembra līdz aprīlim. Lietus sezonā nolīst 3/4 no nokrišņu daudzuma. Salā ievērojama tropisko ciklonu ietekme.

## Atsauces

## Ārējās saites
Cita Zeme

**"Cita Zeme"** () ir 2011. gada ASV zinātniskās fantastikas drāmas filma, kuras režisors ir Maikls Kehils. Filmā galvenās lomas atveido Viljams Meipoters un Brita Mārlinga.

Dienā, kad Saules sistēmā tiek atklāts Zemes dublikāts, traģiskā negadījumā krustojas jaunas studentes un komponista dzīves.

Filmas "Cita Zeme" pirmizrāde notika  Sandensas kinofestivālā. Filmu izplatīja *[[Searchlight Pictures|Fox Searchlight Pictures]]*. Filmu nominēja divām Saturna balvām par Mārlingas aktierspēli, kā arī Kehila un Mārlingas scenāriju. Filma saņēma pārsvarā pozitīvas kritiķu atsauksmes. Nacionālā kinofilmu pārraudzīšanas padome to nosauca par vienu no gada labākajām neatkarīgajām filmām.

## Atsauces

## Ārējās saites
Lietus sezona

[thumbnail|upright=1.2|Lietus sezonas vētra Austrālijas pilsētā [Dārvina|Dārvinā]]
**Lietus sezona** jeb **mitrā sezona** ir gadalaiks, kuram raksturīgi, ka noteiktā laika posmā, parasti dažu mēnešu laikā, izkrīt lielākā daļa no gada nokrišņu daudzuma, galvenokārt, lietus veidā. Lietus sezona ir raksturīga subekvatoriālajai joslai, kā arī subtropu joslai. Indijā lietus sezonu dēvē par **musonu sezonu**. Pēc Kepena klimata klasifikācijas lietus sezonā ietilpst visi tie mēneši, kuros izkrīt 60 un vairāk mm nokrišņu. Pretēja lietus sezonai ir sausuma sezona.

## Atsauces

## Ārējās saites
Shenzhou 16

***Shenzhou 16*** (, ) bija Ķīnas pilotējams kosmosa kuģis. Tas orbītā tika palaists 2023. gada 30. maijā. Kosmosa kuģis orbitālajā stacijā *[[Tiangong]]* nogādāja 5. ekspedīciju. Uz zemes tas atgriezās 31. oktobrī.

## Apkalpe
Kuģa *Shenzhou 16* apkalpe augšupceļā un lejupceļā:

Beihanas Universitātes profesors Gui Haičao ir pirmā Ķīnas civilā persona kosmosā. Pārējie divi kosmonauti ir Tautas Atbrīvošanas armijas virsnieki.

## Lidojuma gaita
Kosmosa kuģis tika palaists  01:31:10 *[[Universālais koordinētais laiks|UTC]]* ar nesējraķeti *[[Chang Zheng 2F]]* no Dzjucjuaņas Pavadoņu palaišanas centra.
Ar šo startu tika sasniegts rekordliels skaits cilvēku orbītā (17): seši Ķīnas pilsoņi, pieci amerikāņi, trīs krievi, divi Saūda Arābijas pārstāvji un viens Apvienoto Arābu Emirātu kosmonauts.

Tajā pašā dienā 08:29 *UTC* *Shenzhou 16* saslēdzās ar orbitālo staciju *[[Tiangong]]* pie moduļa *[[Tianhe]]* apakšējās pieslēgvietas. Stacijā kosmonautus sagaidīja *[[Shenzhou 15]]* apkalpe (*Tiangong* 4. ekspedīcija).

2023. gada 30. oktobrī 12:37 *UTC* *Shenzhou 16* atvienojās no *Tiangong*.
31. oktobrī 00:12 *UTC* kosmosa kuģa nolaižamais aparāts nolaidās Iekšējā Mongolijā Donfenas nolaišanās poligonā. Nosēšanās laikā filmētajā materiālā bija redzams caurums izpletnī un tas, ka nolaižamais aparāts trieciena rezultātā apgāzās, taču apkalpe netika ievainota.
Lidojuma ilgums bija 153 dienas 22 stundas 41 minūte.

## Iziešanas atklātā kosmosā

## Atsauces

## Ārējās saites
* Shenzhou 8, 9, 10, 11, 12, 13 (SZ 8, 9, 10, 11, 12, 13) Gunter Dirk Krebs
Pats varmācīgākais gads

**"Pats varmācīgākais gads"** () ir 2014. gada ASV krimināldrāmas filma, kuras režisors ir J. C. Čendors. Filmā galvenās lomas atveido Oskars Aizeks, Džesika Česteina, Deivids Ojelovo, Alesandro Nivola un Alberts Brukss.

Filma stāsta par degvielas piegādātāju 1981. gada Ņujorkā, kurš cenšas pasargāt savu biznesu un ģimeni vienā no vardarbīgākajiem gadiem pilsētas vēsturē.

Filmas "Pats varmācīgākais gads" pirmizrāde notika  un to izplatīja *[[A24]]*. Neskatoties uz pozitīvām kritiķu atsauksmēm, filma bija finansiāli neveiksmīga, nopelnot tikai 12 miljonus ASV dolāru pie 20 miljonu budžeta. Nacionālās kinofilmu pārraudzīšanas padomes balvu ceremonijā to atzina par gada labāko filmu, kā arī Aizeks un Česteina saņēma balvas aktieru kategorijās. Česteinu nominēja arī Kritiķu izvēles kino balvai un Zelta globusa balvai. Vairāku kritiķu vērtējumā tā atzīta par vienu no gada labākajām filmām.

## Atsauces

## Ārējās saites
15. gadsimts p.m.ē.

thumbnail|upright=1.0|Tuvo Austrumu karte ap 1450. gadu p.m.ē.
**15. gadsimts p.m.ē.** bija gadsimts, kas sākās 1500. gadā p.m.ē. un beidzās 1401. gadā p.m.ē.

## Eiropa
* Mikēnu civilizācija iekaroja lielu daļu no Grieķijas.

## Āzija
* Radās feniķiešu alfabēts, kas bija pamats mūsdienu alfabētiem.
* Feniķieši dibināja Beirūtu.

## Āfrika
* Līdz 1492. gadam p.m.ē. Senā Ēģipte bija iekarojusi visu Nūbiju.
* 1458. gadā p.m.ē. Senajā Ēģiptē beidza valdīt Hatšepsuta, viena no veiksmīgākajām Ēģiptes faraonēm; viņas vietā par jauno faraonu kļuva Tutmoss III.
* 1425. gadā p.m.ē. Senajā Ēģiptē beidza valdīt Tutmoss III, viņa vietā par jauno faraonu kļuva Amenhoteps II.

## Atsauces

## Ārējās saites
Pēdējā māja kreisajā pusē (1972. gada filma)

**"Pēdējā māja kreisajā pusē"** () ir 1972. gada ASV šausmu filma, kuras režisors un scenārija autors ir Vess Kreivens, kuram tā ir pirmā režisētā pilnmetrāžas filma. Filmā galvenās lomas atveido Sandra Pībodija, Deivids Hess, Freds Linkolns, Džeremija Reina un Lūsija Grāntema. Kreivens balstīja filmu uz 1960. gada Ingmara Bergmana filmu "Jaunavu avots" (*Jungfrukällan*).

Filma stāsta par Mariju Kolingvudu, hipiju pusaudzi, kuru septiņpadsmitajā dzimšanas dienā, kopā ar savu draudzeni, nolaupa, izvaro, spīdzina un nogalina no cietuma izbēgusi banda.

Filma sākotnēji kaitēja Kreivena karjerai un bija pretrunīga, par tās vardarbības reklamēšanu. Lai gan filma neguva lielus finansiālus panākumus, tā nopelnīja 3 miljonus ASV dolāru pie 90 tūkstošu budžeta. Kritiķi kritizēja filmu par tās vardarbību un melnās komēdijas izmantošanu izvarošanas un pazemošanas ainās. Tomēr laika gaitā tās vērtējums ir audzis un tā kļuvusi par kulta filmu.

2009. gadā filmai iznāca rīmeiks ar Kreivenu kā vienu no producentiem.

## Atsauces

## Ārējās saites
Huventuda

**Huventuda** ( — ‘Jaunatnes sala’) ir otra lielākā Kubas sala. Veido atsevišķu Huventudas speciālo municipalitāti. Lielākā pilsēta un administratīvais centrs ir Nueva Herona salas ziemeļu krastā, bet senākā pilsēta ir Santafe salas vidienē.

## Ģeogrāfija
Sala atrodas Karību jūrā Lielo Antiļu salu grupā, Kanarreosu arhipelāga lielākā sala. No Kubas salas to atdala 55 km platais Batabano līcis. Salas ziemeļdaļā līdzenums, bet dienviddaļā plakankalne ar izteiktu karsta reljefu, daudz purvu. Augstākais punkts ir Sjerra la Kanjada 303 m vjl salas vidienē. Salā attīstīta lauksaimniecība un augļkopība (citrusaugi). Ziemeļdaļas kalnos iegūst marmoru. Populārs daivinga tūrisma galamērķis.

Salas dienvidrietumos kopš 1978. gada izveidots Fransesa raga jūras nacionālais parks.

## Vēsture
Pirmais no eiropiešiem salu 1494. gadā atklāja Kristofors Kolumbs savas otrās ekspedīcijas laikā, nodēvēja par **Evanhelistu** (*La Evangelista*) un pasludināja par Spānijas īpašumu. Vēlākos laikos bijusi zināma ar vairākiem nosaukumiem, tādēļ tiek reizēm dēvēta par «Tūkstots vārdu salu». Tā dēvēta par Papagaiļu salu (*Isla de Cotorras*), Dārgumu salu (*Isla de Tesoros*). Vairāk kā 300 gadu garumā sala bijusi pirātu patvērums. Tiek uzskatīts, ka sala bijusi prototips Roberta Luisa Stīvensona romānā «Bagātību sala» aprakstītajai salai. Līdz 1978. gadam sala bija zināma kā **Pinosa** (*Isla de Pinos*), līdz ar Fidela Kastro rīkojumu tā tika pārdēvēta tagadējā vārdā. Kastro režīma laikā salas lauksaimniecībā tika nodarbināts ievērojams jauniešu daudzums.

## Atsauces

## Ārējās saites
Kanarreosu arhipelāgs

**Kanarreosu arhipelāgs** () ir Kubai piederoša salu grupa Karību jūrā. Veido atsevišķu Huventudas speciālo municipalitāti. Lielākā pilsēta un administratīvais centrs ir Nueva Herona Huventudas ziemeļu krastā.

## Ģeogrāfija
Arhipelāgs atrodas Karību jūrā uz dienvidiem no Kubas salas, no kuras tās atdala Batabano līcis. Salas izstiepušās austrumu—rietumu virzienā 150 km garumā. Arhipelāga lielākā sala ir Huventuda, kas veido 90% no sauszemes platības. Otra lielākā un vienīgā pastāvīgi apdzīvotā no mazajām salām ir Kajolargo, kur izbūvēti kūrorti un lidosta un attīstīts niršanas tūrisms. Arhipelāga rietumu daļas salas starp Huventudu un Kubu aizņem Sanfelipes nacionālais parks, bet Huventudas salas dienvidrietumos kopš 1978. gada izveidots Fransesa raga jūras nacionālais parks.

## Atsauces

## Ārējās saites
Batabano līcis

**Batabano līcis** () ir sekls līcis Karību jūras ziemeļrietumos Kubas dienvidu piekrastē. Līcis ir ap 130 km plats un 80 km garš, no dienvidiem to norobežo Kanarreosu arhipelāgs un tā lielākā sala Huventuda. Austrumos līcī iestiepjas Sapatas pussala, kuras ziemeļu krastam piekļaujas Broa līcis. Krasti relatīvi mazapdzīvoti, lielākās pilsētas ir Nuevaherona Huventudas salas ziemeļos un Batabano Kubas dienvidu krastā. Līcis ir nozīmīgs Kubas zvejniecības reģions.

## Atsauces

## Ārējās saites
Bazarutu nacionālais parks

{
  "type": "ExternalData",
  "service": "geoshape",
  "ids": "Q1102054"
}

**Bazarutu nacionālais parks** () ir 1971. gadā izveidots nacionālais parks ap Mozambikas Bazarutu arhipelāgu, Iņanbanes provincē pie Vilankulušas pilsētas.

Arhipelāgā ietilpst 6 salas, no kurām lielākā ir Bazarutu. Nacionālais parks izveidots jūrasgovju un jūras bruņurupuču aizsardzībai.

## Ārējās saites
Nuevaherona

**Nuevaherona** () ir pilsēta Kubā, Huventudas salas speciālās municipalitātes lielākā pilsēta un administratīvais centrs. Atrodas Huventudas salas ziemeļu piekrastē pie Riolaskasas upes netālu no tās ietekas Batabano līcī.

## Vēsture
Pilsētu 1830. gadā dibināja tā laika Spānijas gubernators Kubā Fransisko Dionisio Vivess kā Reina Amālijas (*Reina Amalia*) koloniju. Vēlāk pārdēvēta tagadējā vārdā par godu Heronas pilsētai Spānijā, kurā Vivess vadīja pilsētas aizsardzību karā pret Franciju.

Austrumos no pilsētas atrodas prezidenta Herardo Mačado laikā būvētais panoptikuma tipa *Presidio Modelo* cietuma komplekss, kurā pēc neveiksmīgās 1953. gada sacelšanās tika ieslodzīti Fidels Kastro, Rauls Kastro un citi nemiernieki. Cietums mūsdienās ir nacionālais piemineklis un muzejs.

## Atsauces

## Ārējās saites
Priekules luterāņu baznīca

**Priekules evaņģēliski luteriskā baznīca** ir Latvijas Evaņģēliski luteriskās baznīcas dievnams, kas atrodas Dienvidkurzemes novada Priekules pilsētā.

Pirmā Priekules baznīca tika uzcelta ap 1680. gadu. Leģenda vēsta, ka 17. gadsimtā no baznīcas torņa Priekules Ikars mēģināja veikt lidojumu ar pašizgatavotiem spārniem. Tā pārbūvēta 1792. un 1852. gadā. 1895. gadā baznīcā tika iebūvētas jaunas ērģeles, kuras apmaksāja Priekules barons Nikolajs Korfs. Līdz ar lielāko daļu no pilsētas, baznīca tika sagrauta Otrā pasaules kara laikā. 1998. gadā tā tika atjaunota.

## Ārējās saites
*
Čimanimani nacionālais parks

**Čimanimani nacionālais parks** () ir 2020. gadā izveidots nacionālais parks Mozambikas rietumos, Manikas provincē, pie robežas ar Zimbabvi. 

Nacionālais parks ierīkots Čimanimani kalnos, parka teritorijā atrodas 2439 metrus augstais Bingas kalns, kas ir Mozambikas augstākā virsotne. Zimbabves pusē arī ierīkots nacionālais parks ar tādu pašu nosaukumu.

## Galerija

Chimanimani landscape 1 (10246891345).jpg
Chimanimani landscape 11 (10246612165).jpg
Chimanimani Mountains (4387137601).jpg


## Ārējās saites
Priekules baptistu baznīca

**Priekules baptistu baznīca** ir Latvijas Baptistu draudžu savienībā ietilpstošās Priekules baptistu draudzes baznīca Dienvidkurzemes novada Priekules pilsētā.

Dievnams uzbūvēts 1948. gadā, un ilgus gadus tā bija vienīgā no jauna uzbūvētā baznīca Latvijas PSR. 

## Ārējās saites

* Priekules baptistu draudze
Gorongosas nacionālais parks

{
  "type": "ExternalData",
  "service": "geoshape",
  "ids": "Q113952"
}

**Gorongosas nacionālais parks** () ir 1960. gadā izveidots nacionālais parks Mozambikas centrālajā daļā, Sofalas provincē.

Nacionālais parks ietver Gorongosas kalnu un Mukonbeses upes mitrāju. Parka dzīvnieku valsts smagi cieta pilsoņu kara laikā no 1981. līdz 1994. gadam, kad 95% no dzīvniekiem tika izmedīti. Pēc kara tika atjaunota parka infrastruktūra. Kopš 2004. gada ieviesti pasākumi dzīvnieku skaita atjaunošanai. Parka teritorijā mīt Selusa zebras populācija.

## Ārējās saites
Finsponga

**Finsponga** () ir apdzīvota vieta un Finspongas komūnas centrs Esterjētlandes lēnē Zviedrijā, kurā dzīvo aptuveni 13 000 iedzīvotāju (2010).

Finsponga ir tradicionāla rūpniecības pilsēta. Pirmie rūpniecības uzņēmumi tika dibināti 1580. gadā.

## Sadraudzības pilsētas

*  Salaspils
*  Joutsa

## Atsauces

## Ārējās saites
Supes purvs (dabas liegums)

**Supes purvs** ir 1987. gadā dibināts dabas liegums Jēkabpils novada Viesītes un Elkšņu pagastos.

Aizsargājamā teritorija atrodas Austrumlatvijas zemienes Aknīstes nolaidenumā. Liegumā ietilpst Sūpes purvs ar Sūpes ezeru tā centrā. Izveidots augstā purva aizsardzībai. No ES Biotopu direktīvas biotopiem liegumā sastopami — neskarti augstie purvi, ieplakas purvos, purvaini meži, distrofi ezeri.

## Ārējās saites

* Supes purvs, Dabas aizsardzības pārvalde
Limpopo nacionālais parks

{
  "type": "ExternalData",
  "service": "geoshape",
  "ids": "Q1968897"
}

**Limpopo nacionālais parks** () ir 2001. gadā izveidots nacionālais parks Mozambikas dienvidos, Gazas provincē pie Dienvidāfrikas robežas.

Nacionālais parks ietver sevī trīs atsevišķas zonas — rezervātu, apskates zonu un resursu utilizācijas (medību) zonu. Dienvidāfrikas pusē atrodas Krīgera nacionālais parks, no kura pārvietoti daudzi no Limpopo nacionālā parka dzīvniekiem. Ir plāni par Lielā Limpopo pārrobežu parka izveidi, kurā iekļautos nacionālie parki Dienvidāfrikā, Mozambikā un Zimbabvē.

## Ārējās saites
Krasnodaras ūdenskrātuve

**Krasnodaras ūdenskrātuve** () ir mākslīga ūdenskrātuve Kubaņas upes lejtecē Krasnodaras novadā un Adigejas Republikā, Krievijā. Tā ir lielākā ūdenskrātuve Ziemeļkaukāzā. Nodota ekspluatācijā 1975. gada 4. decembrī. Izbūvēta rīskopības nodrošināšanai, kā arī lai regulētu sezonālos palus upes lejtecē.

Platība — 420 km², tilpums — no 2,0 km³ līdz 3,1 km³ (regulēts, ūdens līmenis svārstās 8 m). Garums — 40 km, platums — līdz 15 km. Lielākais dziļums ir 18 m.

## Ārējās saites